google/wiki40b huggingface dataset:
Reichs-Rundfunk-Gesellschaft

Reichs-Rundfunk-Gesellschaft (RRG) (Tysk rikskringkasting) var et nasjonalt nettverk av tyske regionale offentlige kringkastingsselskaper, aktive fra 1925 til 1945. RRGs sendinger var aktive i alle deler av landet og ble brukt mye til Nazi-propaganda etter 1933.
Historiske innspillinger av RRG-sendinger finnes i dag i de tyske kringkastingsakiv.

Historie

Selskapet ble etablert i Berlin 15. mai 1925 med en startkapital på 100 000 Reichsmark som en paraply-organisasjon av ni regionale kringkastere – det vil si, alle de tyske radiostasjoner med unntak av Deutsche Stunde i Bayern  – som sendte i de ulike stater i Weimar-Republikken. Fra 1926 hadde det statlige Deutsche Reichspost eierskapet.
En kringkastingslisens var nødvendig for å høre på radio-sendinger, det var en månedlig avgift på 2 Reichsmark. I 1932 var det fire millioner registrerte radiolyttere som ga selskapet en omsetning på fire millioner Reichsmark
Fédération Française de Football

Turneringer

Den franske fotballforbundet står ansvarlig for mange forskjellige fotball-konkurranser. Seriefotballen i Frankrike på øverste nivå på herresiden senior spilles i Ligue 1, nest øverste er Ligue 2, så følger Championnat National som er 3. øverste nivå. Så følger Championnat France Amateur i 4 avdelinger på 4 øverste nivå før Championnat France Amateur 2 i 8 avdelinger. De organiserer også seriespill for U19 lag på øverste nivå (Championnat National U19) i 4 avdelinger og U17 lag på øverste nivå (Championnat National U17) med i 6 avdelinger.

Blant kvinnene kalles øverste nivå i seriespillet for Championnat France Feminin D1 og nest øverste for Championnat France Feminin D2.

Franske Fotballforbundet arrangerer også nasjonale cuper for herrer senior som kalles Coupe de France samt Coupe de la Ligue, for damene heter den Challenge de France Feminin, og for herrenes U19 -lag har cupen fått navnet Gambardella Credit Agricole.
60558 Echeclus

60558 Echeclus eller 174P/Echeclus er en kentaur og komet. Den har fått sitt navn etter en kentaur som ble drept i kampene om Lapitherene.
Innledningsvis fikk Echeclus en midlertidig betegnelse som asteroide (2000 EC₉₈) da man ikke så noen tegn til at det kunne være snakk om en komet. I desember 2005 viste Echeclus imidlertid frem den for kometer typiske komaen. I 2006 fikk derfor kometen betegnelsen 174P/Echeclus, og den ble den andre kometen som får et asteroidenavn etter Chiron. Normalt bruker ellers kometer å få navn etter oppdageren. Ytterligere tre kometer er også listet som asteroider: 133P/Elst-Pizarro (7968 Elst-Pizarro), 4015 Wilson-Harrington (107P/Wilson-Harrington) og 118401 LINEAR (176P/LINEAR).
Årets Vestfoldbedrift

Årets Vestfoldbedrift er en årlig prisutdeling i regi av NHO Vestfold. Prisen ble første gang utdelt i 1985.
Borgerfriheter

Borgerfriheter i forskjellige land

Den europeiske menneskerettighetskonvensjonen, som de fleste europeiske land, inkludert alle EU-land, tilhører, spesifiserer en rekke borgerfriheter, og er i varierende grad i kraft i forskjellig konstitusjonell grad i forskjellige europeiske stater.
Frankrikes Erklæring om menneskets og borgerens rettigheter fra 1789 nevner mange borgerfriheter, og er i konstitusjonell kraft.
Canadas grunnlov inkluderer en erklæring om rettigheter og friheter, som garanterer mange av de rettigheter som garanteres gjennom den amerikanske grunnloven, med det særegne unntaket av rettigheten til opprettelse av religion. Erklæringen beskytter forøvrig religionsfrihet. Erklæringen utelater også enhver omtale om beskyttelse av personlig eiendom.
Den russiske føderasjons grunnlov garanterer mange av de samme rettigheter og friheter som den amerikanske grunnloven, med unntak av retten til å erverve og bære våpen, f.eks. ytringsfrihet, reliogionsfrihet, organisasjonsfrihet, frihet til å velge språk og annet.
Kinas grunnlov (gjelder kun Fastlands-Kina, ikke Hongkong, Macao og Taiwan) hevder å beskytte mange borgerfriheter.
Storbritannia har ikke noen formell grunnlov, og støtter seg istedenfor til en rekke rettslige konvensjoner og lovgivning. De har undertegnet den europeiske menneskerettighetskonvensjonen, som dekker både menneskerettigheter og borgerfriheter. En lov om menneskerettigheter fra 1998 har blitt vedtatt og dekker mesteparten av innholdet i den europeiske menneskerettighetskonvensjonen.
Den amerikanske grunnloven, prmært gjennom «Bill Of Rights», gir beskyttelse for mange borgerfriheter.
Hendon

Hendon er en forstad til London i England, om lag 11 km nordvest for Charing Cross i distriktet Barnet. Hendon var en del av det gamle sognet i grevskapet Middlesex, og har vært en del av Stor-London siden 1965. Lokalmyndigheten i Barnet har sitt base i Hendons rådhus. I henhold til folketellingen i 2011 hadde Hendon, inkludert valgkretsene Hendon, Hendon West og Colindale, en befolkning på 52 972 innbyggere.

Historie

Det var en romersk bosetning i Hendon, og Edgware Road var opprinnelig en del av den romerske veien som senere ble hetende Watling Street. Stedsnavnet Hendon er angelsaksisk i betydningen «høy høyde», dokumentert ca. 1005.
Fra romersk tid og fram til 1500-tallet var Hendon dekket av skogland og sørget for hurtigbrennende tømmer til Londons bakere, bryggerier og keramikere. Ved 1500-tallet erstattet kull fra Newcastle brensel fra Hendon, men etterhvert som London vokste ble det behov for friskt høy for hestene, og Hendon ble endret gårdsbrukene som produserte høy.
Et lite antall rike familier bygde store hus i Hendon for å komme seg unna det sterke forurensningen i London. Et antall hus fra 1700-tallet står fortsatt i Hendon, inkludert Hendon Hall og Penfold House.
Hendon ble et urban distrikt med lokalstyre i 1894, og det ble til Municipal Borough of Hendon. Det ble avskaffet i 1965 og området ble en del av distriktet Barnet (London Borough of Barnet).
Hendons fremste krav på berømmelse er som pioner innen utviklingen av luftfarten, og flyplassen Hendon Aerodrome, som var et viktig senter for luftfartens utvikling fra 1908 til 1968. Det er nå et museum for Royal Air Force (RAF). Fly pioneren Claude Grahame-White er nært assosiert til stedet.
Ska-P

Ska-P (uttalt eskape) er et spansk ska-punk-band. Det ble danna i Vallecas i Madrid i 1994. Ska-Ps låter karakteriseres av inkomformisme, og kritiserer kapitalisme, rasisme og dyremishandling, og forsvarer menneskerettighetene og anarkisme.
Låten Cannabis, som støtter legalisering av marihuana, fra deres andre album, gjorde Ska-P kjent i store deler av den spansktalende verden. Bandet ble midlertidig oppløst i 2005, men kom tilbake høsten 2008.
Einar Jansen

Liv

Han var sønn av sogneprest Jens Jonas Elstrand Jansen (1844–1912) og Jenny Therese Schroeter (født 1863). Han vokste opp i Sandvika, var elev ved Bærum middelskole og tok examen artium som privatist i 1911. Han studerte i Kristiania og tok språklig-historisk embetseksamen i 1919, med hovedfag i historie. Hovedoppgaven handlet om «Det suspensive lovvetos anvendelse i norsk konstitutionel praksis»
Fra 1921 var han ansatt i Riksarkivet, og i 1933 ble han utnevnt til statsarkivar i Bergen. Han ble i denne stillingen til han gikk av i 1960.
Han skrev artikler i Norsk slektshistorisk tidsskrift og var medredaktør av tidsskriftet fra 1928 til 1929. Fra 1928 til 1935 var han medlem av styret for Norsk Slektshistorisk Forening. Fra 1924 var han redaktør for Norsk biografisk leksikon sammen med Edvard Bull d.e., og etter dennes død med A. W. Brøgger. I 1960 var han ansatt som redaktør for det planlagte bokverket Den norske kirkes biskoper og prester etter reformasjonen, men døde før han kom i gang med arbeidet.
Jansen var medlem av Selskapet til Videnskapernes Fremme i Bergen.
Marvel Comics

Historie

I 1950-årene solgte superheltserier dårlig og forlaget, som nå gikk under navnet Atlas Comics, spesialiserte seg på western- romantikk- og monster/skrekkserier. 
I begynnelsen av 1960-årene revolusjonerte Marvel Comics superhelt-sjangeren og tegneseriebransjen i sin alminnelighet. Stan Lee hadde knyttet til forlaget tegnerne Jack Kirby og Steve Ditko, og sammen med disse to skapte Lee en rekke nye superheltkonsepter og bandt dem sammen til et sammenhengende tegneserieunivers – det såkalte Marveluniverset. Lees minimalistiske tilnærming til det å skrive manus, han ga kun et svært kortfattet synopsis og lot tegnerne bestemme fortellingens detaljer, må sies å utgjøre noe av nøkkelen til suksessen. Dette gav tegnerne en større grad av frihet til å eksperimentere med sidelayout og fortellerteknikker, noe som førte til seriene så mer dynamiske og visuelt spennende ut enn hovedkonkurrentenes. De nye superheltene, som Spider-Man (1962), Fantastic Four (1961) Hulk (1962), Thor (1962), X-Men (1963) og Daredevil (1964) ble gitt en større psykologisk dybde enn det som hadde vært vanlig innen genren tidligere. Dette førte i sin tur til at man fikk et publikum som var en god del eldre enn det som hadde vært vanlig for superheltseriene, som først tradisjonelt hadde rettet seg hovedsakelig mot barn og ungdom. Utover 1960-tallet ble superheltseriene den dominerende delen av Marvels utgivelser. Tegnere som Gene Colan, Don Heck, Bill Everett, John Buscema og Jim Steranko kom til, og forfattere som Roy Thomas, Denny O'Neil og Stan Lees bror Larry Lieber tok etter hvert over mye av skrivearbeidet for Lee.

Karakterer i andre medium

Marvels tegneserier har blitt adaptert til flere ulike medier, ofte av Marvel Comics og Marvel Studios, men også av andre selskaper som har lisensiert karakterer.
Lucanus laminifer

Kjennetegn

En stor (41-85 millimeter), slank, mørk hjortebille. Mandiblene hos hannen er lange og tynne, noen ganger nesten like lange som kroppen, nokså rette. De er fint sagtakkede, ofte med en litt større tann på undersiden nær roten. Pannen er V-formet uthulet foran. De knebøyde antennene har vanligvis en fire-leddet vifte. Kjølene langs sidene og bakkanten er høye og skarpe, med et lite "horn" over hvert antennefeste. Beina er brune. 
Hunnen er brunsvart, kan være helt naken eller med nokså tette, lysbrune hår på sidene.

Utbredelse

Arten er utbredt i Myanmar, Thailand, det sørlige Kina og Indokina.
Smines

Smines er et tettsted i Nærøy kommune i Nord-Trøndelag. Stedet ligger ved fylkesvei 769, 5 mil nord for Namsos. Stedet ligger like ved Fjærangen, som riksveien passerer over via Sminesbrua og Hestøybrua.
Norsk navnekomité for fugl

Norsk navnekomité for fugl (NNKF) er en komité oppnevnt av Norsk Ornitologisk Forening, som fra 1990 til 2008 arbeidet med å sette norske navn på alle verdens (da regnet til omkring 9 800 arter) fugler. Lista skal refereres som Syvertsen et al. (2008). Denne listen ble oppdatert i desember 2017, noe som har medført at flere arter har fått nye norske navn og at  arter som ikke tidligere var navngitt nå har fått et norsk navn. Den nye lista skal i henhold til Morten Bergan (sekretær i NNKF per januar 2018) refereres som Syvertsen et al. (2017).
TTH Holstebro

Team Tvis Holstebro (stiftet 1. mai 2000) er en håndballklubb i Holstebro i Midtjylland i Danmark. Klubbens herrelag spiller i Herre Håndbold Ligaen, og kvinnelaget spiller i Damehåndboldligaen. De norske landslagsspillerne Thomas Skoglund og Lars Erik Bjørnsen har tidligere spilt for klubben. Ida Alstad spilte for damelaget i 2013/14-sesongen, og Camilla Herrem sesongen 2015/16. Silje Solberg spiller for klubben fra 2014. Klubbens hjemmebane er Gråkjær Arena.
Igor Jovićević

Karriere

Han har spilt for Real Madrid CF, NK Zagreb, Yokohama F. Marinos, Guarani, FC Metz og FK Karpaty Lviv.
Sukaraja

Sukaraja er en by i provinsen Vest-Java på Java i Indonesia. Befolkningen anslås (2005) til 157 200.
Cinema Bollywood

Cinema Bollywood er en filmklubb som har jevnlige visninger av Bollywoodfilmer på kino. Virksomheten ble etablert i 1997. Første oppsetting var på Soria Moria kino på Torshov i Oslo, og har siden det utviklet seg rundt omkring i landet.
Kanalvert

Kanalvert (tidligere kalt hallodame eller hallomann) er en person som presenterer program i radio og TV. Betegnelsen hallodame kommer av at man tidligere måtte anrope landet ved å si hallo, hallo ved radioens sendestart.

Historikk

Da regulære fjernsynssendinger begynte å spre seg i Europa på 1950-tallet bestod presentasjon av fjernsynsprogrammer av en programpresentatør som syntes i bildet. Bak seg pleide programpresentatører å ha en beslyst skjerm eller en tavle. Iblant kunne også kanalens logo ses bak presentatøren. Øvrige presentasjonselementer som var vanlig forekommende var klokker, noen slags kanal-ID og skilter. Skilter og kanal-ID ble fremstilt ved at man filmet skilter eller anvendte stillbilder fra programmene. Klokker, og iblant dessuten kanal-ID, ble ofte generert gjennom mekaniske modeller som filmes. Kanal-ID kunne iblant akkompaneres av en fanfare, og visse kanaler skapte animerte kanalidentiteter.
Da man begynte å anvende programpresentatører var det av flera grunner. På den tiden var teknikken usikker, hvilket innebar at programmer kunne bli avbrutt midt i, langfilmer kunne ikke lades opp i sin helhet og når skiftet skulle skje mellom geografisk ulike plasserte fjernsynsstasjoner tok det tid, iblant opptil fem minutter å koble opp. Alle disse pausene var nødvendig å fylles ut, hvilket ble presentatørens oppgave. Jeanette von Heidenstam var den første programpresentatøren i Sveriges Television og hun debuterte 23. november 1957.
Med tiden forandret presentasjonen seg. Trailere, korte glimt fra kommende programmer, ble vanligere alt ettersom mer effektive videosystemer ble introdusert. De synlige programpresentatørene begynte å forsvinne. BBC One sluttet med presentatører i bildet på 1960-tallet. På slutten av 1969 sluttet også Sveriges Television med presentatører men etter mange protester, blant annet fra Ingmar Bergman, ble de gjeninnført. På 1980- og 1990-tallet fulgte mange andre kanaler BBCs linje og sluttet å anvende programpresentatører helt og holdent. De kanaler som beholdt presentatører i bildet begynte på 1980- og 1990-tallet å anvende chroma key-teknikk for å skape bakgrunner.
Rundt 2010 var det svært få fjernsynskanaler i verden som fortsatt hadde synlige programpresentatørene.
Fenomenet er idag så godt som utdødd på private kommersielle kanaler internasjonalt.

Norge

Kanalverter finnes eller har eksistert i de fleste radio- og TV-kanaler, både i og utenfor bildet. I Norge er NRKs kanalverter kåret til kulturminner i forbindelse med Kulturminneåret 2009. På 1970-tallet ble hallodame-benevnelsen i NRK byttet ut med TV-vertinne/vert og i forbindelse med opprettelsen av NRK2 ble kanalvert den offisielle tittelen. NRK1 er den eneste kanalen i Norge med kanalverter i bildet. Også blant annet TV 2 og NRK2 hadde kanalverter i bildet fra starten av, men disse ble erstattet med kun stemme og grafikk i 1999 for TV 2s del og på et senere tidspunkt for NRK2s del. 
I Europa har også Polen, Sveits, Belgia, Finland og Italia kanalverter i bildet, mens i Sverige er TV 4 eneste kanal som fortsatt har kanalverter i bildet mens SVT kuttet ut dette på SVT 2 i 2004 og på SVT 1 i 2012.
Mastacanthus

Utseende

Små (ca. 6 millimeter), sylindriske bladbiller, mer elelr indre lyst brunlige. Kroppen er butt både foran og bak. Pronotum har en mørk, V-formet tegning. Det siste leddet av bakkroppen er synlig bak dekkvingene. Dekkvingene har dype furer. Antennene er ganske tynne og forholdsvis lange, gjerne lengre enn kroppen hos hannene.

Levevis

Hettebladbiller er særlig aktive i varme og solskinn. De voksne besøker også blomster for å ete pollen.

Utbredelse

Gruppen er utbredt i Mellom- og Sør-Amerika. De to artene som med sikkerhet blir plassert her lever på Cuba, en tredje art som muligens bør plasseres i en annen slekt i Chile.
Rentenetto

Rentenetto, også kjent som NII (engelsk: net interest income), er innenfor økonomi differansen mellom brutto renteinntekter ifra utstedte lån og rentekostnader for opptatte lån. Uttrykket anvendes ofte spesifikt om forretningsbanker, og betegner da netto mellom hva en bank tar inn i rente på utlånte penger og hva banken betaler kundene i form av innskuddsrente. Rentenetto endres over tid og er en viktig inntektskilde for bankene da den i sin natur er mer stabil enn andre typer inntektskilder som for eksempel provisjon eller tradinginntekt.
Red Riding

Red Riding er en tv-dramatisering av den engelske forfatteren David Peaces bokserie Red Riding Quartet. Bøkene ble gitt ut mellom 1999 og 2002 og består av bøkene Nineteen Seventy-Four (1999), Nineteen Seventy-Seven (2000), Nineteen Eighty (2001) og Nineteen Eighty-Three (2002). Handlingen foregår mot et bakteppe av seriemorderdrap, deriblant Yorkshire Ripper-saken, og tar for seg mangefasetterte motiver som korrupsjon og inkluderer flere tilbakevendende personer. Selv om virkelige krimsaker er med i bøkene er historiene fiktive og er mer dramatiserte versjoner av hendelser enn de er beretninger om faktiske hendelser.
Tv-versjonen er laget som tre episoder og ble sendt på Channel 4 med sendestart 5. mars 2009. Serien er produsert av Revolution Films.
Vestnordisk råd

Vestnordisk råd (færøysk: Útnorðurráðið, islandsk: Vestnorræna ráðið, grønlandsk: Nunat Avannarliit Killiit Siunnersuisoqatigiiffiat) er et parlamentarisk samarbeidsorgan i Vest-Norden, altså Island, Grønland og Færøyene. Rådet samarbeider tett med Nordisk råd. Vestnordisk råd startet som Vest-Nordens parlamentariske samarbeidsråd i 1985, og tok sitt nåværende navn i 1997. Årsmøtene holdes vekselvis i de tre medlemslandene. Rådets arbeid ledes av presidentskapet, som består av formannen og én nestformann fra hver av de to andre delegasjonene.
Koji Noguchi

Japans herrelandslag

Koji Noguchi spilte én landskamp for Japans herrelandslag.
Piazza del Popolo

Piazza del Popolo er en stor piazza (plass) nord i Roma.
Piazza del Popolo fikk sin nåværende form i 1816, da arkitekten Giuseppe Valadier omstrukturerte plassen til dagens ovale form. Det er anlagt terrasser i bakken opp mot Pinciohøyden, og ramper forbinder den med piazzaen.
MV «Princess Victoria»

MV Princess Victoria var en britisk ferge som sank 31. januar 1953 i North Channel mellom Storbritannia og Nord-Irland, med tapet av 133 liv. Det var den verste maritime katastrofe i Storbritannias farvann siden andre verdenskrig.
Princess Victoria var en av de tidligste roll-on-roll-off-fergene, bygget i 1947. Hun var i fart for British Railways på krysning fra Stranraer i Skottland til Larne i Nord-Irland.

Forliset

Forliset til Princess Victoria skjedde i en kraftig storm som også forårsaket oversvømmelseskatastrofen Watersnood van 1953 (nederlandsk navn).  Uværet medførte 531 dødsulykker bare i Storbritannia, men forliset til Princess Victoria var den verste enkeltulykken i stormen.
De ekstreme værforholdene ødela baugporten på skipet og tillot vann til å komme inn på bildekket. Klokka 9.46, to timer etter at fergen forlot Stranraer, ble det sendt ut en melding: «Hove-to off mouth of Loch Ryan. Vessel not under command. Urgent assistance of tugs required». Med en krenging til styrbord, som økte ved at lasten forskjøv seg, fortsatte vann å komme inn i skipet. Klokka 10.32 ble det sendt ut SOS, og ordre om å gå fra borde ble gitt klokka 14.00.

Døde

Det var 133 døde, inkludert visestatsminister for Nord-Irland, Maynard Sinclair og parlamentsmedlem for North Down, Sir Walter Smiles. 
Det var ingen kvinner eller barn blant de 40 som overlevde. Ulykken sjokkerte mange, fordi den skjedde ved en rutinetur på en relativt kort rute i det man trodde skulle være trygt farvann, selv om det var ekstremvær denne dagen.

Heder

Skipets radiotelegrafist David Broadfoot ble posthumt tildelt George Cross. Hans medalje er på permanent utstilling i Stranraer Museum. George Medal ble tildelt skipets kaptein posthumt og flere personer involvert i redningsoperasjonen. 
I Larne, en liten by som i stor grad var basert på havna, var de fleste familier berørt på en eller annen måte. En seremoni ble holdt i havna, kranser ble kastet på vannet, og menigheten sang «Lord, hear us when we cry to thee, for those in peril on the sea».

Årsaker

Undersøkelseskommisjonen fant at Princess Victoria gikk tapt på grunn av en kombinasjon av årsaker. For det første var ikke baugporten tilstrekkelig robust. For det andre var systemet for å få bort vann fra bildekket ikke tilstrekkelig. Rapporten konkluderte med at «Om Princess Victoria hadde vært så solid som folka som bemannet henne, da ville alt ha gått bra og katastrofen vært unngått».

Markeringer

I 2003, ved femtiårsminnet, ble en ny plakett med navnene til de tapte avduket i Victoria Memorial i Agnew Park, Stranraer. En sekkepipeblåser spilte melodien «Lament of the MV Princess Victoria». To nye plaketter ble også avduket i Victoria Memorial i Larne.
RNLB Sir Samuel Kelly, fra Donaghadee, en av de to redningsbåtene som var involvert i Princess Victorias bergingsoperasjon, er i samlingen Ulster Folk and Transport Museum.

Andre forlis

Det har vært noen lignende forlis med roll-on roll-off-ferger, for eksempel M/S «Herald of Free Enterprise» og M/S «Estonia».
Charles P. Crane kraftverk

Charles P. Crane kraftverk er et varmekraftverk i Baltimore County, 23 km øst for Baltimore i delstaten Maryland i USA. Det ligger ved Ohio River og har en installert produksjonskapasitet på 400 MW fordelt på 2 enheter. Brenselkilden er kull og fyringsolje. Utbyggingen skjedde 1960–1963. Operatør og hovedeier er energiselskapet Constellation Energy Group.
I 2006 hadde hele anlegget utslipp på 2,24 millioner tonn CO2.
Det nære østen

Det nære østen (i motsetningen til Det fjerne østen) er et tvetydig begrep som dekker ulike land for, på den ene siden, arkeologer og historikere, og på den andre siden for politiske forskere, økonomer og journalister. Begrepet ble opprinnelig benyttet på nasjonene i Balkan i sørøstlige Europa, men blir i dag benyttet generelt for å beskrive landene i sørvestlige Asia mellom Middelhavet og Iran, spesielt i en historisk kontekst.
Østen som helhet er i dag en lite brukt vestlig betegnelse på Asia. «Det nære orienten» er en annen betegnelse som også betyr det samme, men som nå synes å være på vei ut av moderne norsk språkbruk. I moderne historie og politikk benyttes i dag som regel begrepet Midtøsten.
Begrepet «Det nære østen» (engelsk Near East) kom i bruk på 1890-tallet da de europeiske stormaktene møtte to kritiske situasjoner i «øst»: Første kinesisk-japanske krig (1894–1895) skjedde i «Det fjerne østen» mens folkemordet på armenerne og ustabilitet som involverte Kreta og den historiske regionen Makedonia skjedde i «Det nære østen». Den britiske arkeologen D.G. Hogarth utga boken The Nearer East i 1902 som bidro til å definere begrepet og dets omfang, iberegnet Albania, Montenegro, sørlige Serbia og Bulgaria, Hellas, Egypt, alle de osmanske landene, hele Den arabiske halvøya og de vestlige delene av Iran.
I en amerikansk synsvinkel er det en generell enighet om listen av land som inngår i «Det nære østen» i den nåværende politiske sammenhengen er den som blir definert i henhold til omfanget av aktiviteter for departementskontoret Bureau of Near Eastern Affairs i det amerikanske utenriksdepartementet og Washington Institute for Near East Policy. Kun Tyrkias klassifikasjon er uklar. Mens alle de nordafrikanske landene er inkludert er derimot landene i Transkaukasus (Armenia, Georgia, Aserbajdsjan) ikke en del av Det nære østen i moderne, amerikansk sammenheng.
I norsk sammenheng inkluderer man ikke de nordafrikanske statene i Det nære østen, langt mindre i begrepet Midtøsten.
Fylkesvei 1142

Fylkesvei 1142 går mellom Svanekil og Edshalsen i Hvaler kommune. Veien er 4,6 km lang.
Frem til 2019 hadde veien betegnelsen Fylkesvei 506.